text
stringlengths 4
210
|
|---|
kuli chisha uko mulenga aikele talekele kulima |
alelima ifilyo ifya misangomisango ifisuma fyaletefuma fye ifyafunda |
imfumu na bantu baleponenwa pe ne nsala pantu inshita ishingi tabalelima balebakilwa ku kulwa |
eico panuma ya bulwi insala yalepona ikali |
imfumu nayo pe fye yaletuma abantu ku kulomba imbuto sha kulima kuli mulenga |
alebapeela lelo panuma ya lubuli balwile na baswahili lyena nakaoma alikenye mwane ukubapeela imbuto ishisuma ati salula |
pantu kuntanshi nga basanga tafimenene abantu bakapate mfumu shabo bakacite iwe imfumu |
kanshi mwenya uwapishishe imyaka itatu apo awilile icisungu umwipwa wa mfumu e wamukobekele ukuti akamuupe |
mwenya alyumfwile uko nakaoma alekaka inkaama na mwane mulenga |
mwenya mu mutima ati nshakopwe nga baishiba inkaama ya kusalule mbuto |
kankabebe lyena bakacila ukuntemwa |
no bushe ulya mulenga atumine imfumu imbuto ishasalulwa |
balima babyala na mu mu mabala ya mfumu na ya bantu |
imfula nao yakunta |
kuicusha fye tafyamenene |
insala nayo elyo yacila |
mwenya asuka atumbule nkaama ku mfumu ati |
mwe mfumu mukalima mukakopole na maboko tafyakamene mulenga amutumina ifyasalulwa atemwa ifyaipikwa |
imfumu yafulwa nganshi yatuma abakuyaipaya mulenga |
cinecine shimapepo afwa |
na nomba batila amamba ya mbalala balelya ne mito balekosesha umulilo ne lino lya nsofu apo mulenga aleikala kuti wafisanga mu lupili lwa chisha |
tabamushikile iyo batila abolele mulya mwine |
mulenga pali musonda we tandwe |
musonda we tandwe e cishiba icabela mu calo mwa mukupa kaoma mu bulungu |
kanshi ilyashi lya kupepa kwakwe na limbi ili |
natumfwa kale ukuti talepepela pa ncende imo iyoo kanshi natumfwe na pamo ifyo alecita |
pakubala natumfwe bwino uyu mulandu we tandwe |
musonda lishina lya muntu itandwe cimbicimbi fye |
lishiwi ilyatula ku kwandalala |
naco icayandalala cilanduluka musonda we tandwe cishiba icabela mu nika batila musonda |
pa cishiba cine ici napo mulenga alepepapo mu calo ca bulungu nga mwawa ifishimu mumpa |
ati epakuti abantu bakabweleko umutende bonse kwikayafwila nelyo umo |
ici cishiba cena cayandalilwa ne fyani mpanga yonse pakati kuti e pashala fye utumenshi kwati ni mulamba |
lelo nga apepapo icani conse cayandililapo cayanduluka catanda buka caba nomba cishiba icabuuta tutu icikalamba |
uwalengelapo amona panshi palepita insofu imitumba ya nsalu inkunda na fimbipo |
fyonse ifi kuti filepikauka mukati ka menshi |
abantu baleyako no kutamba lelo mu nika ilyo tabalenyamo nangu ukupashanya imililile ya tuni kuti uwacite fi afwa |
na nombaline muli iyi nika kuti wayasanga ulufuba no mwala wa nsalu iyakashika mukati ka lufuba |
kabili tacandalalapo balemoneka bacisha ifyo fine kano ukwanduluka kwena balamonako |
mu nshiku shino calileka pantu tapaba waishiba ukupepapo incende yena epo icili no lufuba no mwala filya fine caikala icayandalala |
abakalamba abati pawilile umwaushi umo uwatile njabulepo insalu |
aba baushi bafumine kumwabo bali babili |
ilyo bafikile palya basangile mwine mushi mulambi napepapo nacanduluka |
cabu ebele cibuye cinshi tulungeme ku lupa |
umubiye ati cuma tulungeme nga finshi fimbi |
cabu ati ngefi fili mu menshi bushe te nsalu ishi |
cibuye ee ni nsalu |
cabu natwabule tubwelelemo kumwesu |
cibuye ati we mwaume we shimona ulufuba ulu ne nsalu iyakashika ala milungu iyi te nsalu tecuma cinecine kuti twafwa |
ngefyo abenecalo bashafibula afiba fyuma finefine |
cabu ati kutumpa fye balungu |
awe aiposapo aibila ca yandalala no kwandalala |
umubiye aya na ku mushi kwa mulambi amushimikila no mulandu |
mulambi aima baya na ulya mwaushi ashelepo apepapo awe cayanduluka |
bamona fye cabu aleluka |
akonkele nsofu panuma ne mfuti ekete ku minwe ali kwati alelase nsofu |
baeba cibuye abati kabiye mona umubiyo nafwa uyu wamona mupashi wakwe fye |
nkamushimikila na fimbi kuntanshi |
umulumendo camupesha arnano nomba atiina ukwingila pabwendo abwelelamo nakumushi |
cilya aflka aebo mukashi ati we mukashi wandi kebe batata kapoli naacilasa nasenda ifumo |
umukashi ati iyee mulume wandi lelo baletuleka kuli batata |
umulume nao ati ale kasose cisuma |
kuti cikashana ukuyasosa kuli bawishi batifye kabebe ine ndefwaye fumo lyandi limoneke ifumo lya micence |
umulumendo ulya ati cisurna fisanga abaume |
ilyo line abuula na umubamfu webange apeepa apeepa na meenso yakashika nacee abuulapo nalimo akaka |
awe aima alaya alungamafye uko kwine kucibwendo |
cilya afika aingila na ukwingila ubwendo bwalolafye panshi |
ati endekofye panoono afika na apaikele akakonkote kalilwele na icipute |
awe akaposha akalondolwela na umo endele |
elyo akati cisuma mune ntulako icipute ici untulefye kukanwa umubili ine walisashilia |
awe umulumendo atampa na ukukafyontelela icipute |
cilya apwafye elyo akokonkote akati |
cisuma mune wabomba |
nomba umfwa |
nga wafika muli uyu mushi walayamo |
wipita mukati kamushi |
nga wafika muli uyu mushi upitefye mululamba |
kabili nga wafika pesano pakutoota uyelaalafye pacishala epo uyetootela |
umulumendo atieya mukwa |
awe alaya afika na mumushi apita na mumbali ya mushi nga filya fine bacimweba |
cilya afika pesaano alaala na pacishala atoota |
imfumu aiti watula kwi mune |
umulumendo ati mukwai nafuma mucalo capamuulu |
aiti nga kuno wishile kunshi |
ati mukwai njishile ndelondola ifumo lyandi naalashile kapoli elyo aingila pabwendo elyo naine epo naingila e buno bwamfisha kuno |
imfumu aiti mwa ifwe bakapoli kuno enkumba shesu nomba imune tala kabiye muli kalya kayanda kali palya tuleisalanda bonse icungulo |
awe umulumendo aya na mukayanda baamulangile |
cilya caba icungulo asokela na ibange afumina na palukungu apeepa apeepa akoola na ukukoola ailumba na ukuilumba ati |
nshiki nshiki ntanganyika |
abasungu batupoke mfuti |
nomba twashala ukuyombawila |
we kakote kekele apo |
kete shikeyo walaleka tuume mfumu |
tuume na baikalile |
imfumu apo ili yati yumfwe aiti mwe bantu iteeni uyo mulumendo ali panse ese kuno |
umulumendo ulya asenda na ifinkuli fyakwe pa mfumu |
elyo imfumu aiti leta mune na ine ntotomyemo |
imfumu yainaminamo yati na tototototototo yailumba na ukuilumba nayo aiti yamulumbwe tololo |
yaima yayabula na ifumo lya mulumendo yamupeela |
umulumendo ati eya mukwai |